@Brink, @sandrot ons het seker almal op 'n tyd soos mal hase van die een plek na die ander toe gejaag as ons motorfiets ry. Maar waaragtig, die lewe is nou amper permanent soos 'n resies, als moet nóú gebeur. Ek sal seker ander mense mal maak met my aleweig gestoppery om foto's te neem. Ek is van nature 'n Tipe A persoonlikheid, moet altyd met iets besig wees, staan vroeg op, gaan slaap soms laat, kriewelrig, bedrywig. Ek vind soms jaag ek dorp toe, al is daar niks wat my jaag nie. Soos ek ouer raak dwing ek myself om stadiger te leef, om elke dag op sy eie te geniet soos wat hy kom. Om die lekker van die lewe uit te rek. Want as ons eerlik is dan is die lekker tye maar yl gesaai met die ekonomie wat knyp, die omstandighede in ons land, verpligtinge en diesmeer.
Dankie Dorsland, dit was voorwaar lekker om samet jou te reis! En die Karoo is inderdaad kraak-droog. Twee weke gelede ry vroutjie en ek die stuk pad vanaf Britstown na die Weskus (deel van 'n langer trippie). Met aanlanding by my ou skoolvriend in Velddrif kon hy nie glo dat die fiets so skoon is nie. My helmet, die windskerm, die hele fiets het gelyk asof dit nounet gewas was. Geen insekte nie. So droog is dit. Ek het in +40 jaar van deur die Karoo ry dit nog nie so erg gesien nie.
Ek lees heelwat kommentaar oor my taalgebruik. Dankie dat julle dit waardeer. Dis vir my bitter hartseer om te lees en hoor hoe ons pragtige taal verkrag en verbaster word. En die ergste is is dat dit algemeen aanvaar word, raak sommer alledaags dat joernaliste en skrywers Afrikaans so verrinewoes dat mens dit nie eens kan verstaan nie. Ek glo ons het elkeen 'n plig om ons mooi taal suiwer te hou waar ons hom gebruik. Dit is so 'n beskrywende taal, val so lekker op die tong en die oor.
Ek hou ook van jou 'ry'styl. Rustig en met n waardering van die dinge rondom jou . Ek ken jou nie , en ek vermoed jy is so paar jaar my senior maar jy lyk soos n man saam met wie ek n rustige trip sou kon ry.
Dankie vir die moeite met die RR. Ek het baie lanklaas van eie RR's hier op Wilddogs gedeel , maar ek dink jy sal maak dat ek weer so sal doen.
Lekker geniet ek nou die pennevrug Dorsland. Asseblief as jy weer in die wereld is - Prince Albert - kom klop aan altyd 'n koppie tee of iets reg vir die warm son
Wat!? Nou eers vertel jy my. Ek gaan beslis so maak Maverick, baie dankie. Dis vir my 'n mooi deel van ons land daai so ek kom graag daar.